smcproject/ml-wiki-sentences huggingface dataset:
ആത്മീയതയുടെ ലോകത്തിലെ വലിയ മനുഷ്യരെ നിസ്സാരമായി വിലയിരുത്തുന്ന ശാസ്ത്രത്തെ ജെയിംസ്, ശാസ്ത്രഭാഷ തന്നെ അനുകരിച്ച് ഇങ്ങനെ വിമർശിക്കുന്നു: “ "ദമാസ്കസ്-വഴിയിലെ" ദർശനം, അപസ്മാരരോഗിയ്ക്ക് തലച്ചോറിൽ ഓക്സിപിറ്റൽ കോർട്ടക്സിലെ വൃണത്തിൽ നിന്നുണ്ടായ നീരിറിക്കം ആയിരുന്നെന്നു വാദിച്ച് 'വൈദ്യഭൗതികവാദം' പൗലോസ് അപ്പസ്തോലനെ എഴുതി തള്ളുന്നു. ആവിലായിലെ ത്രേസ്യായെ അത് ഹിസ്റ്റീരിയാബാധിതയായും, അസ്സീസിയിലെ ഫ്രാൻസിസിനെ പാരമ്പര്യമായി അപക്ഷയം പകരുന്നു കിട്ടിയവനായും വിലയിരുത്തുന്നു. ”
തന്റെ ശ്രോതാക്കൾക്കിടയിലെ നിരീശ്വരവാദികളോട് ജെയിംസ്, അവരുടെ ഈശ്വരനിഷേധം കരളിന്റെ പ്രവർത്തനത്തിലുള്ള തകരാറിന്റെ ഫലമാകാം എന്നു ഫലിതം പറഞ്ഞു.
മതത്തിന്റെ ഉത്പത്തി അബദ്ധങ്ങളിലും, അടിസ്ഥാനരാഹിത്യങ്ങളിലും, ഒരു പക്ഷേ ഭ്രാന്തിൽ തന്നെയും ആണെന്നും അതിനാൽ ശാസ്ത്രത്തിനു മതത്തേക്കാൾ മേന്മയുണ്ടെന്നും ഉള്ള വാദം, ചരിത്രപരമോ ജ്ഞാനശാസ്ത്രപരമോ ആയ വീക്ഷണങ്ങളിൽ ആകർഷകമായേക്കാമെങ്കിലും മതത്തിന്റെ മൂല്യനിർണ്ണയത്തിൽ അതിനു പ്രസക്തിയില്ല.
മതാനുഭവത്തിന്റെ വൈവിദ്ധ്യത്തെ ഒരു കലാകാരന്റെ സംവേദനത്തോടെ വിശകലനം ചെയ്യുന്ന ജെയിംസ്,   മതപരമായ അനുഭവങ്ങളെ തന്റെ പ്രായോഗികതാദർശനത്തിന്റെ (പ്രാഗ്മാറ്റിസം) അടിസ്ഥാനത്തിൽ വിലയിരുത്തി.
മതത്തോടുള്ള സമീപനത്തെ സംബന്ധിച്ച് അദ്ദേഹം മുന്നോട്ടു വച്ച പ്രധാന നിർദ്ദേശങ്ങളിൽ ചിലത് താഴെപ്പറയുന്നവയാണ്: മതത്തിന്റെ പഠനം വ്യവസ്ഥാപിത മതങ്ങളെയല്ല, മതപരമായ പ്രതിഭയെയാണ് (religious genius) കേന്ദ്രവിഷയമാക്കേണ്ടത്—കാരണം മതപ്രതിഭയുടെ സാമൂഹ്യരംഗത്തെ പിന്തുടർച്ച മാത്രമേ മതസ്ഥാപനങ്ങൾക്ക് അവകാശപ്പെടാനുള്ളു.
നിഗമനങ്ങൾ മതത്തിന്റെ സ്വഭാവം
ആത്മീയതയുടേയും മിസ്റ്റിസിസത്തിന്റേയും ലോകത്തിലെ അവകാശവാദങ്ങളേയും നിലപാടുകളേയും ഒട്ടേറെ ഉദാഹരണങ്ങളുടെ അടിസ്ഥാനത്തിൽ 19 അദ്ധ്യായങ്ങളിൽ വിശകലനം ചെയ്യുന്ന ജെയിംസ് അടുത്ത അദ്ധ്യായത്തിൽ മതചിന്തകളുടെ പൊതുസ്വഭാവമായ മൗലികനിലപാടുകളെ ഇങ്ങനെ സംഗ്രഹിക്കുന്നു :-‌ നമുക്കു പരിചയമുള്ള ദൃശ്യലോകത്തിനു പ്രസക്തിയും സമ്പൂർണ്ണതയും ലഭിക്കുന്നത് കൂടുതൽ ആത്മീയമായ ഒരു ബൃഹദ്‌ലോകത്തിന്റെ ഭാഗമെന്ന നിലയിലാണ്.
ആ ബൃഹദ്‌ലോകവുമായുള്ള ഐക്യമോ സന്തുലിതമായ ബന്ധമോ ആണ് നമ്മുടെ ഉണ്മയുടെ അന്തിമവും യഥാർത്ഥവുമായ ലക്ഷ്യം.
അദൃശ്യലോകത്തിന്റെ മൂലശക്തിയുമായുള്ള ഒത്തുചേരലാണു പ്രാർത്ഥന.
അതു നമ്മെ നമ്മുടെ അന്തിമലക്ഷ്യത്തോട് അടുപ്പിക്കുന്നു - അതുവഴി പ്രാതിഭാസികലോകത്തിൽ പ്രവഹിക്കുന്ന ആത്മീയോർജ്ജം, മാനസികവും ഭൗതികവുമായ ഫലങ്ങൾ ഉളവാക്കുന്നു.
താഴെപ്പറയുന്നവയെ മതാനുഭവത്തിന്റെ മാനസിക ഫലങ്ങളായി ജെയിംസ് കണക്കാക്കി:- ജീവിതത്തെ പോഷിപ്പിക്കുന്ന ഒരു നവോത്സാഹം; ആത്മാർത്ഥതയും ധീരതയും കലർന്ന ഒരു കവിമനസ്സ് അതു നൽകുന്നു.
അവനവനെ സംബന്ധിച്ച് സുരക്ഷയുടേയും ശാന്തിയുടേയും അനുഭവങ്ങളും മറ്റുള്ളവർക്കു നേരേ പ്രേമഭാവത്തിന്റെ കവിഞ്ഞൊഴുക്കും.
മതാത്മകതകളുടെ അതിരില്ലാത്ത വൈവിദ്ധ്യത്തിൽ ഖേദിക്കേണ്ടതായി ഒന്നുമില്ലെന്ന് ജെയിംസ് വാദിച്ചു.
ഓരോരുത്തരുടേയും മതാനുഭവം അവരുടെ ആവശ്യങ്ങളെ പ്രതിഫലിപ്പിക്കുന്നു.
നാം കലഹസ്വഭാവികളും അസൂയാലുക്കളുമെങ്കിൽ, ആത്മനാശം തന്നെ നമ്മുടെ മതത്തിന്റെ ഒരംശമാകുന്നു.
നമ്മുടെ ആത്മാവുകൾ രോഗഗ്രസ്തമെങ്കിൽ നമുക്കു ചേരുന്നത് വിമോചനത്തിന്റെ മതമാകുന്നു.
അറിവും അനുഭവവും
മതപരമായ അറിവ്, മതാനുഭവത്തിനു പകരമാകുന്നില്ല.
അതിനാൽ മതശാസ്ത്രം ജീവിക്കുന്ന മതത്തിനു പകരം വയ്ക്കാവുന്നതല്ല.
ശാസ്ത്രം വ്യക്തിവീക്ഷണത്തെ തീർത്തും അവഗണിക്കാൻ പ്രവണത കാട്ടുന്നു.
ഗുരുത്വം, ചലനം, ആവേഗം, ദിശ എന്നിവയെ ആശ്രയിച്ചുള്ള ഭൗതികനിയമങ്ങൾ മതപ്രതിഭയെ ആകർഷിക്കുന്നില്ല.
പ്രതിഭാസങ്ങളുടെ ഗാംഭീര്യ-സൗന്ദര്യങ്ങൾ, പ്രഭാതത്തിന്റേയും മഴവില്ലിന്റെയും പ്രത്യാശ, ഇടിമിന്നലിന്റെ ശബ്ദം, വേനൽമഴയുടെ മൃദുത്വം, നക്ഷത്രങ്ങളുടെ ഉദാത്തത എന്നിവയാണ് ധാർമ്മികമനസ്സിനെ ആകർഷിക്കുന്നത്.
ഇവയെ ഒഴിവാക്കിയുള്ള ദർശനം മേശയിൽ ഭക്ഷണം വിളമ്പുന്നതിനു പകരം അതിന്റെ വില എഴുതിയ രസീതു വച്ചു കൊടുക്കുന്നതു പോലെയാകുന്നു.
ഒരുതരം അസ്വസ്ഥത, നമ്മുടെ നിലയിൽ പന്തികേടുണ്ടെന്ന തോന്നൽ, ഉന്നതങ്ങളുമായി സ്ഥാപിക്കാനാകുന്ന ബന്ധം നമ്മെ രക്ഷപെടുത്തുന്നു എന്ന പരിഹാരബോധം തുടങ്ങിയവ, എല്ലാവിധ മതവിശ്വാസങ്ങളുടേയും പൊതുസ്വഭാവമാണെന്നു ജെയിംസ് കരുതി.
ഈ തോന്നൽ വസ്തുനിഷ്ഠമാണോ എന്ന ചോദ്യം ഉന്നയിക്കുന്ന ഗ്രത്ഥകാരൻ, ധാർമ്മികതയുടെ 'ഇങ്ങേയറ്റം'(hither side) നമ്മുടെ ബോധജീവിതത്തിന്റെ അബോധപരമായ തുടർച്ചയാകാം എന്നനുമാനിക്കുന്നു.
ധാർമ്മികമനുഷ്യൻ ഒരു ബാഹ്യശക്തിയുടെ പരിപാലനയിൽ ജീവിക്കുന്നു എന്ന ദൈവശാസ്ത്രജ്ഞന്മാരുടെ അവകാശവാദം അങ്ങനെ സ്ഥാപിതമാകുന്നു.
ദൈവികതയുടെ പരമാർത്ഥത എന്തായിരുന്നാലും വിശ്വാസത്തിന്റേയും പ്രാർത്ഥനയുടേയും അവസ്ഥകളിൽ യഥാർത്ഥമായി സംഭവിക്കുന്ന ആത്മീയോർജ്ജത്തിന്റെ ഒഴുക്കല്ലാതെ മറ്റൊന്നും തനിക്കുറപ്പില്ലെന്ന് ഗ്രന്ഥകാരൻ പറയുന്നു.
പ്രപഞ്ചത്തിന്റെ ആ ഉദാത്തവശത്തെ വേണമെങ്കിൽ ദൈവം എന്നു വിളിക്കാം.
പിൻകുറിപ്പ്
പുസ്തകത്തിനൊടുവിൽ താൻ പ്രകടിപ്പിച്ച അഭിപ്രായങ്ങളെ വിശദീകരിക്കുന്ന ഒരു പിൻകുറിപ്പും (Postscript) ജെയിംസ് എഴുതിച്ചേർത്തു.
ജനകീയക്രിസ്തീയതയേയും സ്കൊളാസ്റ്റിക് ദൈവവിശ്വാസത്തേയും അംഗീകരിക്കാൻ തനിക്കാവില്ലെങ്കിലും ആത്മീയലോകവുമായുള്ള സമ്പർക്കം വഴി ലോകത്തിൽ കടന്നുവരുന്ന നവശക്തിയിൽ വിശ്വാസിക്കുന്ന താൻ, അത്ര കൃത്യതയോടെയല്ലെങ്കിലും, അതിഭൗതികവാദിയായി പരിഗണിക്കപ്പെടേണ്ടവനാണെന്ന് പിൻകുറിപ്പിൽ അദ്ദേഹം അഭിപ്രായപ്പെട്ടു.
തന്റെ ആശയങ്ങൾ ബുദ്ധമതത്തിലെ കർമ്മസിദ്ധാന്തത്തിനു സമാനമാകാം എന്നും അദ്ദേഹം കരുതി.
ദൈവസാന്നിദ്ധ്യത്തെ ഒരു വസ്തുതയായി കണക്കാക്കിയാൽ അതിന്റെ പ്രത്യാഘാതങ്ങൾ എന്തെന്ന ചോദ്യത്തിനു മറുപടിയായി "പ്രാർത്ഥനാപൂർവമായ ധ്യാനം" (Prayful communion) എന്ന പ്രതിഭാസത്തിലേക്കു വിരൽ ചൂണ്ടാനല്ലാതെ മറ്റൊന്നും പറയാൻ തനിക്കാവില്ലെന്ന് ജെയിംസ് സമ്മതിച്ചു.
ബഹുദൈവവിശ്വസത്തെ അടിസ്ഥാനമാക്കിയുള്ള ധാർമ്മികതയോടുള്ള തന്റെ പ്രതിപത്തി ഈ പിൻകുറിപ്പിൽ ജെയിംസ് വ്യക്തമാക്കുന്നുണ്ട്.
ഓരോ മനുഷ്യനുമപ്പുറം അവനോടും അവന്റെ ആശയങ്ങളോടും സൗഹൃദം പുലർത്തുന്ന ഒരു വലിയ ശക്തി ഉണ്ടെന്ന വിശ്വാസം, പ്രായോഗിക ധാർമ്മികതയുടെ ആവശ്യകതകളോടും അനുഭവങ്ങളോടും നീതിപുലർത്താൻ മതിയാകും.
സാധാരണക്കാർ എല്ലാക്കാലത്തും പിന്തുടർന്നിരുന്നത്, ബഹുദൈവവാദത്തിന്റെ ഇമ്മാതിരി മതമായിരുന്നെങ്കിലും, സർവശക്തനായ ഏകദൈവത്തിന്റെ അഭാവത്തിൽ നമ്മുടെ സുരക്ഷാബോധം തികവില്ലാത്തതായിരിക്കുമെന്ന് ഏകദൈവാദികൾ ചൂണ്ടിക്കാണിച്ചേക്കാം.
പ്രായോഗിജീവിതത്തിൽ മുക്തിയുടെ കേവലസാദ്ധ്യതയേ ആവശ്യമുള്ളു എന്നാണ് അതിനദ്ദേഹം മറുപടി പറഞ്ഞത്.
ഒരു വിശ്വാസത്തിന്റെ സ്വീകൃതി നല്ല ഫലങ്ങൾ ഉളവാക്കുന്നെങ്കിൽ വിശ്വാസം സത്യമാണെന്ന സങ്കല്പത്തിലാണ് ജെയിംസ് മതാനുഭവത്തെ വിലയിരുത്തുന്നത്.
ദൈവത്തിലും മതത്തിലുമുള്ള വിശ്വാസങ്ങൾ മിക്കവാറും മനുഷ്യർക്ക് സന്തുഷ്ടി ഉളവാക്കുന്നതിനാൽ അവ സത്യമായി കരുതപ്പെടണമെന്ന് അദ്ദേഹം വാദിക്കുന്നു.
ദൈവം സൗകര്യപ്രദമായ ഒരു പരികല്പനയാണെങ്കിൽ ദൈവവിശ്വാസം സത്യമാണെന്നും ദൈവം യഥാർത്ഥത്തിൽ ഉണ്ടോ എന്ന ചോദ്യം അപ്രസക്തമാണെന്നും മറ്റും വാദിക്കുന്നത് സന്ദേഹത്തിന്റെ അടിത്തറയിൽ വിശ്വാസം കെട്ടിപ്പടുക്കാനുള്ള വിഫലശ്രമമാണെന്ന് ബെർട്രാൻഡ് റസ്സൽ വിമർശിച്ചു.
മതവിശ്വാസത്തിന്റെ ഈ മട്ടിലുള്ള ന്യായീകരണം മിക്കവാറും വിശ്വാസികളെ തൃപ്തിപ്പെടുത്തുകയില്ല.
വിശ്വാസത്തിനു ന്യായീകരണമായി പ്രായോഗികതയെ ഏടുത്തുകാട്ടുന്ന പ്രാഗ്മാറ്റിസ്റ്റുകളുടെ നിലപാടിനെ കത്തോലിക്കാ സഭ തന്നെ തള്ളിക്കളഞ്ഞ കാര്യം റസ്സൽ എടുത്തു പറയുന്നു.
വിശ്വാസികളുടെ ദൈവം പ്രയോജനപ്രദമായ വെറുമൊരു സങ്കല്പമല്ല ഒരു യഥാർത്ഥ ഉണ്മയാണ്.
ഇമ്മാനുവേൽ കാന്റിനേയും ഹെൻറി ബേർഗ്സണെയും പോലെ, ഭൗതികവാദത്തിന്റെ സർവവ്യാപിയായ യന്ത്രസാമഗ്രിയുടെ ആക്രമണത്തിൽ നിന്ന് മതവിശ്വാസത്തെ രക്ഷപെടുത്താൻ ശ്രമിക്കുകയാണ് ജെയിംസും ചെയ്തതെന്ന് വിൽ ഡുറാന്റ് നിരീക്ഷിക്കുന്നു.
"സംസ്കാരശുന്യർക്കു ചേരുന്ന ദർശനം" (Philosophy for Philistines) എന്നു വിശേഷിപ്പിക്കപ്പെട്ടിട്ടുള്ള ഈ നിലപാടിൽ ഒരു തരം കച്ചവടമിടുക്ക് കാണാമെന്നും ഡുറാന്റെ കരുതി.
വ്യക്തിപരമായ പ്രയോജനം സത്യത്തിന്റെ മാനദണ്ഡം ആകുന്നില്ല.
സാർവലൗകികവും സനാതനവുമായ പ്രയോജനമാണ് സത്യം എന്നും ഡുറാന്റ് ചൂണ്ടിക്കാട്ടുന്നു.
അവലംബം ↑ ↑ വെറൈറ്റീസ് ഓഫ് റിലിജസ് എക്സ്പീരിയൻസ് Archived 2016-03-07 at the Wayback Machine .
, ലിറോയ് എൽ മില്ലറുടെ സംശോധനയും കുറിപ്പുകളുമായി ഇന്റർനെറ്റിൽ - "ഗ്രന്ഥകാരന്റെ ആമുഖം" ↑ The Varieties of Religious Experience (പ്രസാധകർ: ദ മോഡേൺ ലൈബ്രറി, ന്യൂ യോർക്ക്)(പുറം 15) ↑ 'നിഗമനങ്ങൾ',  വെറൈറ്റീസ് ഓഫ് റിലിജസ് എക്സ്പീരിയൻസ്, അദ്ധ്യായം 20 ↑ വെറൈറ്റിസ് ഓഫ് റിലിജസ് എക്സ്പീരിയൻസ്, പിൻകുറിപ്പ് ↑ ബെർട്രാൻഡ് റസ്സൽ , പാശ്ചാത്യ തത്ത്വചിന്തയുടെ ചരിത്രം (പുറങ്ങൾ 817-18) ↑ വിൽ ഡുറാന്റ് , തത്ത്വചിന്തയുടെ കഥ , പുറങ്ങൾ 388-89)
വെറോ ട്ഷന്ദ ബേയ എംപുതു ഇംഗ്ലീഷ് വിലാസം https://ml.wikipedia.org/wiki/V%C3%A9ro_Tshanda_Beya_Mputu
ഒരു കോംഗോളിസ് അഭിനേത്രിയാണ് വെർ ഷന്ദ ബേയ മ്പുതു.
ഫെലിസൈറ്റിൽ ടൈറ്റിൽ കഥാപാത്രത്തെ അവതരിപ്പിച്ചുകൊണ്ട് ഒരു പ്രധാന വേഷത്തിലെ മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് അവർ നേടി.
ഡെമോക്രാറ്റിക് റിപ്പബ്ലിക്ക് ഓഫ് കോംഗോയുടെ തലസ്ഥാനമായ കിൻഷാസയിലാണ് എംപുതു ജനിച്ചതും വളർന്നതും.
2017 ൽ, 67 -ാമത് ബെർലിൻ അന്താരാഷ്ട്ര ചലച്ചിത്രമേളയിൽ പ്രദർശിപ്പിച്ച ഫെലിസൈറ്റിൽ അവർ അഭിനയിച്ചു.
തന്റെ പങ്കിനെക്കുറിച്ച് വിവരിച്ചുകൊണ്ട്, സ്ത്രീകൾ സ്വയം പര്യാപ്തരാണെന്നും കാര്യങ്ങൾ പൂർത്തിയാക്കാൻ പുരുഷന്മാരെ ആശ്രയിക്കുന്നില്ലെന്നും ചിത്രീകരിക്കുന്ന ഒരു വേഷം അവതരിപ്പിക്കുന്നതിൽ താൻ ആവേശഭരിതയായെന്ന് അവർ വിശദീകരിച്ചു.
നൈജീരിയയിലെ ലാഗോസിൽ നടന്ന 13 -ാമത് ആഫ്രിക്ക മൂവി അക്കാദമി അവാർഡുകളിൽ അവർ മികച്ച നടിക്കുള്ള പുരസ്കാരം നേടി.
90 -ാമത് അക്കാദമി അവാർഡിനുള്ള സെനഗലീസ് പ്രവേശനമായും ഈ ചിത്രം സമർപ്പിക്കപ്പെട്ടു.
അവാർഡ് ദാനചരിത്രത്തിന്റെ ചരിത്രത്തിൽ സമർപ്പിക്കപ്പെട്ട രാജ്യത്ത് നിന്നുള്ള ആദ്യ ചിത്രമായി ഇത് മാറി.
സിനിമയിലെ അവരുടെ പ്രകടനം സിനിമയുടെ ഒരു പ്രധാന ഹൈ പോയിന്റ് ആയി ടൈംസ് ശ്രദ്ധിച്ചു.
അതിനെ "സാഹസികമായതും അവാർഡ് നേടിയതും" എന്ന് വിശേഷിപ്പിക്കുന്നു.
സംവിധായകൻ അലൈൻ ഗോമിസിനെ ബോധ്യപ്പെടുത്തുന്നതിനായി അവർക്ക് നാല് ഓഡിഷനുകൾ ഉണ്ടായിരുന്നതായി റിപ്പോർട്ടുണ്ട്.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വെറോ ട്ഷന്ദ ബേയ എംപുതു
വെറോണിക്ക വെറോണീസ് ഇംഗ്ലീഷ് വിലാസം https://ml.wikipedia.org/wiki/Veronica_Veronese
1872-ൽ ദാന്തെ ഗബ്രിയൽ റോസെറ്റി അലക്സാവൈൽഡിങിനെ മാതൃകയാക്കി ലേഡി ലിലിത്ത് എന്ന ചിത്രത്തോടൊപ്പം ചിത്രീകരിച്ച ഒരു എണ്ണഛായാചിത്രമാണ് വെറോണിക്ക വെറോണീസ്.
റോസെറ്റി തന്റെ മികച്ച ഉപഭോക്താക്കളിലൊരാളായ പ്രമുഖ കപ്പൽ വ്യാപാരിയായ ഫ്രെഡറിക്ക് റിച്ചാർഡ്സ് ലെയ്ലൻഡന് ഈ ചിത്രം വിറ്റിരുന്നു.
1923-ൽ സാമുവൽ ബാൻക്രോഫ്റ്റ്, ഈ ചിത്രം ഏറ്റെടുക്കുകയും 1935-ൽ ഡെൽവാർ ആർട്ട് മ്യൂസിയത്തിലേക്ക് സംഭാവന നൽകുകയും ചെയ്തു.
അവലംബം ഉറവിടങ്ങൾ പുറം കണ്ണികൾ Veronica Veronese by Dante Gabriel Rossetti എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Elzea, Rowland.
വെറോണിക്ക സിമോഗൺ ഇംഗ്ലീഷ് വിലാസം https://ml.wikipedia.org/wiki/Veronica_Simogun
സ്ത്രീകളുടെ അവകാശങ്ങൾക്കായും അക്രമങ്ങൾക്കെതിരെയും പ്രവർത്തിക്കുന്ന, പാപുവ ന്യൂ ഗിനിയയിൽ നിന്നുമുള്ള ഒരു മനുഷ്യാവകാശപ്രവർത്തകയാണ് വെറോണിക്ക സിമോഗൺ ( Veronica Simogun) (ജനനം 1962) 2017 -ൽ ഇവർക്ക് അന്താരാഷ്ട്ര സുധീരവനിതാപുരസ്കാരം ലഭിക്കുകയുണ്ടായി.
1962 -ൽ വേവക്കിലാണ് സിമോഗൺ ജനിച്ചത്.
വൈമാനിക സർട്ടിഫിക്കറ്റ് നേടിയ അവർ ആറു വർഷം വൈമാനിക രംഗത്ത് പ്രവർത്തിച്ച് തന്റെ ഗ്രാമമായ ഉറിപ്പിൽ തിരിച്ചെത്തി തന്റെ തദ്ദേശസമൂഹത്തിന്റെ ഉന്നമനത്തിനായി പ്രവർത്തിച്ചു.
സ്ത്രീകൾക്കെതിരെയുള്ള അക്രമങ്ങൾക്കെതിരെ പോരാടി.
2017 -ൽ വേറോണിക്കയ്ക്ക് അന്താരാഷ്ട്ര സുധീരവനിതാപുരസ്കാരം ലഭിച്ചു.
വെറുതേ ഒരു ഭാര്യ ഇംഗ്ലീഷ് വിലാസം https://ml.wikipedia.org/wiki/Veruthe_Oru_Bharya
ജയറാമിനെ നായകനാക്കി അക്കു അക്ബർ സംവിധാനം ചെയ്ത മലയാളചലച്ചിത്രമാണ് വെറുതേ ഒരു ഭാര്യ .
2008-ലാണ്‌ ഈ ചലച്ചിത്രം റിലീസ് ചെയ്തത്.
ജയറാമിന്റെ നായികയായി ഗോപിക അഭിനയിച്ചിരിക്കുന്നു.
ഗോപിക തന്റെ വിവാഹത്തിനു തൊട്ടു മുൻപ് അഭിനയിച്ചതും ഈ ചിത്രത്തിലാണ്‌.
സിനിമ കൊട്ടകയുടെ ബാനറിൽ സലാവുദ്ദീൻ നിർമ്മിച്ച ഈ ചിത്രം പിരമിഡ് സായ്‌മിറ ആണ് വിതരണം ചെയ്തത്.
ഭാര്യാഭർത്തൃബന്ധത്തിലെ സൂക്ഷ്മസംഭവവികാസങ്ങൾ ആവിഷ്കരിക്കുന്ന ഈ ചലച്ചിത്രത്തിൽ കെ.എസ്.ഇ.
ബി. ഉദ്യോഗസ്ഥനായ സുഗുണന്റെയും ( ജയറാം ) 18-ആം വയസ്സിൽ സുഗുണനെ വിവാഹം ചെയ്ത് വീട്ടമ്മയാകാൻ വിധിക്കപ്പെട്ട ബിന്ദുവിന്റെയും ( ഗോപിക ) കഥയാണ് വെറുതേ ഒരു ഭാര്യയിൽ അനാവരണം ചെയ്യപ്പെടുന്നത്.
ചെറിയ ചെറിയ അഭിപ്രായവ്യത്യാസങ്ങളിൽത്തുടങ്ങി രണ്ടുപേരും പിരിഞ്ഞിരിക്കുന്നതുവരെയെത്തുന്ന സങ്കീർണ്ണദാമ്പത്യപ്രശ്നങ്ങളിലേക്ക് ചലച്ചിത്രം സാവധാനം കടക്കുന്നു.
പിന്നീട് ഇവരെ വീണ്ടും ഒരുമിപ്പിക്കുന്നതിൽ ഈ ചിത്രം അവസാനിക്കുന്നു.
അഭിനേതാക്കൾ അഭിനേതാവ് കഥാപാത്രം ജയറാം സുഗുണൻ ഗോപിക ബിന്ദു ഇന്നസെന്റ് രാജശേഖരൻ മധു വാര്യർ സുരാജ് വെഞ്ഞാറമ്മൂട് റഹ്മാൻ ജാഫർ ഇടുക്കി കലാഭവൻ പ്രജോദ് മധു വാര്യർ നിവേദ തോമസ് അഞ്ജന സംഗീതം
വയലാർ ശരത്ചന്ദ്രവർമ്മ രചിച്ച ഗാനങ്ങൾക്ക് ശ്യാം ധർമ്മൻ ഈണം നൽകിയിരിക്കുന്നു.
ഈ ചിത്രത്തിലെ "മഞ്ഞിൽ കുളിക്കും രാവേറെയായ്..."
എന്നു തുടങ്ങുന്ന ഒരു ഗാനവും ശ്യാം ധർമ്മൻ പാടിയിട്ടുണ്ട്.
ഗാനങ്ങൾ ഗാനം പാടിയത് ഓംകാരം ശംഖിൽ...
ഉണ്ണി മേനോൻ മുറ്റത്തെങ്ങും...
ഫ്രാങ്കോ , സൗമ്യ മഞ്ഞിൽ കുളിക്കും...
ശ്യാം ധർമ്മൻ പാടാതെങ്ങെങ്ങോ...
ബിജു നാരായണൻ വേദം ചൊല്ലും...
പ്രദീപ് പള്ളുരുത്തി , മാസ്റ്റർ ആദർശ് ഓംകാരം ശംഖിൽ...
മാളവിക അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് നിർമ്മാണം സലാവുദീൻ ഛായാഗ്രഹണം ഷാജി കുമാർ ചിത്രസം‌യോജനം രഞ്ജൻ എബ്രഹാം കല സാലു കെ. ജോർജ് ചമയം ഹസ്സൻ വണ്ടൂർ വസ്ത്രാലങ്കാരം വേലായുധൻ കീഴില്ലം നൃത്തം സുജാത പരസ്യകല റഹ്‌മാൻ ഡിസൈൻ നിശ്ചല ഛായാഗ്രഹണം അനീഷ് ഉപാസന നിർമ്മാണ നിയന്ത്രണം ജെയ്‌സൻ ഇള‌ങ്ങുളം നിർമ്മാണ നിർവ്വഹണം അസോസിയേറ്റ് ക്യാമറാമാൻ രതീഷ് മുപ്പത്തടം അസോസിയേറ്റ് ഡയറൿടർ രാജേഷ് ഭാസ്കർ ലാബ് ജെമിനി കളർ ലാബ് എഫക്റ്റ്സ് അരുൺ , സീനു വിഷ്വൽ എഫക്റ്റ്സ് ഇ.
എഫ്.എക്സ് വാതിൽ‌പുറചിത്രീകരണം ജൂബിലി ഓഫീസ് നിർവ്വഹണം അനിൽ അങ്കമാലി എക്സിക്യൂട്ടീവ് പ്രൊഡ്യൂസർ ഇ.
കെ. നവാസ് പുരസ്കാരങ്ങൾ
2009-ലെ കേരളാ സംസ്ഥാന ചലച്ചിത്ര അവാർഡിൽ മികച്ച ബാലതാരത്തിനുള്ള പുരസ്കാരം നിവേദ തോമസ് നേടി.
അവലംബം ↑ പുറത്തേക്കുള്ള കണ്ണികൾ വെറുതേ ഒരു ഭാര്യ ഇന്റർനെറ്റ് മൂവി ഡാറ്റാബേസിൽ വെറുതേ ഒരു ഭാര്യ – മലയാളസംഗീതം.
വെറൈസൺ കമ്മ്യൂണിക്കേഷൻസ് ഇംഗ്ലീഷ് വിലാസം https://ml.wikipedia.org/wiki/Verizon_Communications South face of Verizon Building in 2005
വെറൈസൺ കമ്മ്യൂണിക്കേഷൻസ് Inc. ( NYSE : VZ ) ഒരു അമേരിക്കൻ ടെലിക്കമ്മ്യൂണിക്കേഷൻ, ബ്രോഡ്ബാൻഡ് സേവന ദാതാവാണ്.
2000-ൽ ബെൽ അറ്റ്ലാൻറിക് ആണ് ഇത് സ്ഥാപിച്ചത്.
ന്യൂയോർക്കിലെ മാൻഹാട്ടനാ
വെറൈസൺ കമ്മ്യൂണിക്കേഷൻസ് Inc. (☃☃) ഒരു അമേരിക്കൻ ടെലിക്കമ്മ്യൂണിക്കേഷൻ, ബ്രോഡ്ബാൻഡ് സേവന ദാതാവാണ്.
ചരിത്രം വെറൈസൺ സേവനങ്ങൾ ഇൻറർനെറ്റ്
വെറൈസൺ ഡിഎസ്എൽ സാങ്കേതികത ഉപയോഗിച്ച് ഇൻറർനെറ്റ് നൽകി വരുന്നു.
ഫൈബർ ഒപ്റ്റിക് ശൃംഖല മുഖേന ടിവി, ഇൻറർനെറ്റ് , ടെലിഫോൺ എന്നിവ സമന്വയിപ്പിച്ച് ഉള്ള സേവനമാണ് വെരിസോൺ ഫിയോസ് .
എതിരാളികൾ ബ്രോഡ്ബാൻഡ് എറ്റി റ്റി കേബിൾ വിഷൻ കോംകാസ്റ്റ് എംബ്രാക്ക് ക്വെസ്റ്റ് RCN ടൈം വാർണ്ണർ കേബിൾ ചാർട്ടർ കമ്മ്യൂണിക്കേഷൻസ് ഇൻസൈറ്റ് കമ്മ്യൂണിക്കേഷൻസ് കോക്സ് കമ്മ്യൂണിക്കേഷൻസ് സ്പ്രിൻറ് റ്റി-മൊബൈൽ യുഎസ് സെല്ലുലാർ നെറ്റ് 10 ടെലിവിഷൻ കോംകാസ്റ്റ് ടൈം വാർണ്ണർ കേബിൾ ഡിഷ് നെറ്റ്വർക്ക് ഡയറക് ടിവി ചാർട്ടർ കമ്മ്യൂണിക്കേഷൻസ് കോക്സ് കമ്മ്യൂണിക്കേഷൻസ് കേബിൾ വിഷൻ RCN ഇൻസൈറ്റ് കമ്മ്യൂണിക്കേഷൻസ് വയർലെസ്സ് AT T Sprint Nextel റ്റി-മൊബൈൽ യുഎസ് സെല്ലുലാർ പുറം കണ്ണികൾ ഔദ്യേഗിക സൈറ്റ് Archived 2008-02-01 at the Wayback Machine .
വെരിസോൺ വോയ്സ് മിങ് ഔദ്യേഗിക സൈറ്റ് Verizon Voice Messaging — call-in number lookup Archived 2009-03-12 at the Wayback Machine .
Verizon Business A History of Verizon Communications Archived 2008-09-18 at the Wayback Machine .
My Home 2.0 - Reality series powered by FiOS Archived 2009-04-28 at the Wayback Machine .
Verizon Wireless cell phone coverage dead zones reported by users അവലംബം
വെറോണിക്ക മർഡോക്ക്
വെറോണിക്ക മർഡോക്ക് (ജനനം: 1944) ഒരു അമേരിക്കൻ സിവിൽ സർവ്വീസ് ഉദ്യോഗസ്ഥയും കൊളറാഡോ റിവർ ഇന്ത്യൻ ട്രൈബിലെ അംഗമെന്ന നിലയിൽ ശാസ്താ-മോഹാവെ വംശപരമ്പരയിൽ പെട്ട വനിതയുമാണ്.
1969 മുതൽ 1979 വരെയുള്ള കാലത്ത് കൊളറാഡോ റിവർ ട്രൈബിന്റെ വൈസ് ചെയർ ആയും 1977 നും 1979 നും ഇടയിൽ നാഷണൽ കോൺഗ്രസ് ഓഫ് അമേരിക്കൻ ഇന്ത്യൻസിന്റെ ആദ്യ വനിതാ പ്രസിഡന്റായും അവർ ഗോത്ര ഭരണ വിഭാഗത്തിൽ സേവനമനുഷ്ഠിച്ചു.
1980 മുതൽ 2004 വരെ ബ്യൂറോ ഓഫ് ഇന്ത്യൻ അഫയേഴ്‌സിൽ സിവിൽ സർവീസ് ജീവനക്കാരിയായി അവർ സേവനമനുഷ്ഠിച്ചു.
1944-ൽ ആലീസ് (മുമ്പ്, കോർട്ട്സ്) പീറ്റ് ഹോമർ സീനിയർ എന്നിവരുടെ മകളായി വെറോണിക്ക എൽ. ഹോമർ  ജനിച്ചു.
അമ്മയുടെ മാതൃ പൈതൃകം കാലിഫോർണിയ ശാസ്താ ഗോത്രത്തിൽ ഉൾപ്പെടുന്ന, അവർ വളർന്നത് കാലിഫോർണിയയിലെ സിസ്കിയു കൗണ്ടിയിലെ കോട്ടേജ് ഗ്രോവിലാണ്.
മൊഹാവെ ആയിരുന്ന അവളുടെ പിതാവ്   ഒരു നടനായി പ്രവർത്തിക്കുകയും 1954 മുതൽ 1964 വരെ കൊളറാഡോ റിവർ ഇന്ത്യൻ ട്രൈബുകളുടെ ചെയർ ആയി സേവനമനുഷ്ഠിച്ചിരുന്നു.
പീറ്റ് പാരാമൗണ്ട് പിക്ചേഴ്സിനൊപ്പവും ആലീസ് അവരുടെ വസ്ത്രാലങ്കാര വിഭാഗത്തിൽ  ജോലി ചെയ്യുമ്പോഴുമാണ് ദമ്പതികൾ കണ്ടുമുട്ടിയത്.
ഡെനിസ്, മാർലിൻ, വിക്കി, സിൽവിയ "സിനി", എന്നീ മൂന്ന് സഹോദരിമാർ, പീറ്റ് ജൂനിയർ, ജോൺ, ഗാരി എന്നിവരുൾപ്പെടുന്ന എട്ട് സഹോദരങ്ങളിൽ ഒരാളായിരുന്നു വെറോണിക്ക ഹോമർ.
അരിസോണയിലെ പാർക്കറിലെ പാർക്കർ ഹൈസ്കൂളിലാണ് അവർ പഠനത്തിന് ചേർന്നത്.
1961-ൽ, അരിസോണ സ്റ്റേറ്റ് യൂണിവേഴ്‌സിറ്റിയിൽ പുതുതായി പഠിക്കുമ്പോൾ, ഹോമർ ഇനാഗുറൽ മിസ് ഇന്ത്യൻ അരിസോണ മത്സരത്തിൽ വിജയിച്ചു.
ജോൺ എഫ്. കെന്നഡിയുടെ പ്രസിഡന്റ് പദവിയിലേയ്ക്കുള്ള ഉദ്ഘാടന പരേഡിൽ അരിസോണ ഇന്റർ-ട്രൈബൽ ബാൻഡിന്റെ മേജറെറ്റും ലീഡറും ആയി പ്രവർത്തിക്കാനുള്ള ക്ഷണത്തിനും അംഗീകാരത്തിനും അവളുടെ ഈ പദവി  കാരണമായി.
Veronica Homer, practicing as majorette for the John F. Kennedy Inaugural, 1961 അവലംബം 1 2 The Arizona Republic 1961 , പുറം.
sfn error: no target: CITEREFThe_Arizona_Republic1961 ( help ) 1 2 3 4 Miss Indian Arizona News 2010 , പുറം.
sfn error: no target: CITEREFMiss_Indian_Arizona_News2010 ( help ) 1 2 The Yuma Daily Sun 1974 , പുറം.
sfn error: no target: CITEREFThe_Yuma_Daily_Sun1974 ( help ) ↑ The Farmington Daily Times 1988 , പുറം.
sfn error: no target: CITEREFThe_Farmington_Daily_Times1988 ( help ) ↑ Weinstock 1969 , പുറം.
sfn error: no target: CITEREFWeinstock1969 ( help ) ↑ Wilson 1973 , പുറം.
sfn error: no target: CITEREFWilson1973 ( help ) ↑ White 2017 .
sfn error: no target: CITEREFWhite2017 ( help ) ↑ Vance 1961 , പുറം.
sfn error: no target: CITEREFVance1961 ( help )
വെറോണിക്ക വേസ്കെ ഇംഗ്ലീഷ് വിലാസം https://ml.wikipedia.org/wiki/Veronica_Waceke
ഒരു കെനിയൻ അഭിനേത്രിയാണ് വെറോണിക്ക വേസ്കെ .
2015ൽ പുറത്തിറങ്ങിയ ഫണ്ടി-മെന്റൽസ് എന്ന ചിത്രത്തിലാണ് അവർ ആദ്യമായി പ്രത്യക്ഷപ്പെട്ടത്.
മൈ ഫെയ്ത്ത് എന്ന ചിത്രത്തിലെ അഭിനയത്തിന് മഷാരികി ഫിലിം ഫെസ്റ്റിവലിൽ മികച്ച കിഴക്കൻ ആഫ്രിക്കൻ വനിതാ നടിക്കുള്ള പുരസ്‌കാരം വേസ്‌കെ നേടി.
2019-ൽ  കെനിയ നാഷണൽ തിയേറ്റർ നിർമ്മിച്ച വാൾട്ടർ സിറ്റാറ്റിയുടെ Necessary Madness 2,Deliberate Contempt എന്നീ നാടകത്തിൽ അവർ ലെസെഡിയെ അവതരിപ്പിച്ചു. 'ഹയർ ലേണിംഗ്' എന്ന ടെലിവിഷൻ നാടക പരമ്പരയിലെ മികച്ച നടിക്കുള്ള 2014-ലെ ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിന് വാസെക്ക് നാമനിർദ്ദേശം ചെയ്യപ്പെട്ടു.
Best Supporting Actress - Riverwood Awards
Best Actress - Mashariki Film Festival Awards 2015 അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വെറോണിക്ക വേസ്കെ
വെങ്കട് പ്രഭു ഇംഗ്ലീഷ് വിലാസം https://ml.wikipedia.org/wiki/Venkat_Prabhu
വെങ്കട് കുമാർ ഗംഗൈ അമരൻ (ജനനം നവംബർ 7,1975), അഥവാ വെങ്കട് പ്രഭു ( തമിഴ് : வெங்கட் பிரபு ) ഒരു ഇന്ത്യൻ ചലച്ചിത്രകാരനാണ്.
സംവിധായകനെന്ന നിലയിൽ കുറഞ്ഞ കാലം കൊണ്ടു തന്നെ തമിഴ് സിനിമാരംഗത്ത് വ്യക്തിമുദ്ര പതിപ്പിച്ചു.2007ൽ ചെന്നൈ 600028 എന്ന ചിത്രത്തോടെ സംവിധായകനായി അരങ്ങേറ്റം കുറിച്ചു.
അദ്ദേഹം സംവിധാനം ചെയ്ത മറ്റു പ്രധാന ചിത്രങ്ങൾ സരോജ, ഗോവ , മങ്കാത്ത തുടങ്ങിയവയാണ്.
അവലംബം പുറത്തേക്കുള്ള കണ്ണികൾ വെങ്കട് പ്രഭുവിന്റെ ഔദ്യോഗിക വെബ്സൈറ്റ് Archived 2019-02-20 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് വെങ്കട് പ്രഭു വെങ്കട് പ്രഭു Nilacharal Archived 2011-09-27 at the Wayback Machine .
വെങ്കലം ഇംഗ്ലീഷ് വിലാസം https://ml.wikipedia.org/wiki/Bronze ഓട്ടുരുളി, വാർപ്പ് എന്നും തെക്കൻ ജില്ലകളിൽ പറയുന്നു വെങ്കലപതക്കം
ചെമ്പും വെളുത്തീയവും ചേർന്ന ഒരു ലോഹസങ്കരമാണ് വെങ്കലം അഥവാ ഓട് (bronze).
പാത്രങ്ങളും ശില്പങ്ങളും നിർമ്മിക്കുന്നതിന്‌ വെങ്കലം ധാരാളമായി പുരാതനകാലം മുതൽക്കേ ഉപയോഗിക്കുന്നു.
ബെൽ മെറ്റൽ ഓടിൽ നിർമ്മിച്ച മണി
സാധാരണ വെങ്കലത്തെ അപേക്ഷിച്ച് വെളുത്തീയത്തിന്റെ അനുപാതം ബെൽമെറ്റലിൽ കൂടുതലായിരിക്കും.
ഈ സങ്കരത്തിന്‌ സാധാരണ വെങ്കലത്തെ  അപേക്ഷിച്ച് മുഴക്കം കൂടുതലായിരിക്കും ..
വെള്ളോട്‍
സാധാരണ വെങ്കലത്തെ അപേക്ഷിച്ച് വെളുത്തീയത്തിന്റെ അനുപാതം വെള്ളോടിൽ കൂടുതലായിരിക്കും.
ഇത് സാധാരണ ഓടിനേക്കാൾ വെളുത്തു കാണപ്പെടുന്നു.
സാധാരണ ഓടിനെക്കൾ വിലയുള്ള വെള്ളോടുകൊണ്ടാണ് ഗുണമേന്മ കൂടിയ ഉരുളി, ചരക്ക് (വാർപ്പ്), കിണ്ടി, ചുണ്ണാമ്പുചെല്ലം, ലോട്ട തുടങ്ങിയവ ഉണ്ടാക്കുന്നത്.
ഇതും കാണുക പിത്തള അവലംബം ↑ Social Science, Our Pasts-II, NCERT Text Book in History for Class VII, Chapter 6, Towns Traders and Craftspersons, Page 76-77, ISBN 817450724
വെങ്കടേഷ് നേത ബോർലകുണ്ട
ഒരു ഇന്ത്യൻ രാഷ്ട്രീയക്കാരനും തെലങ്കാന സംസ്ഥാനത്തെ പെദ്ദപ്പള്ളി ലോക്സഭാ മണ്ഡല ത്തിൽ നിന്ന് 17-ാം ലോക്സഭ പാർലമെന്റ് അംഗവുമാണ് വെങ്കടേഷ് നേത ബോർലകുണ്ട .
അദ്ദേഹം ഉസ്മാനിയ സർവകലാശാലയിൽ പഠിച്ചു.
തിരഞ്ഞെടുപ്പിന് മുമ്പ് അദ്ദേഹം തൻ്റെ ജോലിയിൽ നിന്ന് രാജിവച്ചു.
സി. പി. എസ് ജീവനക്കാരനായിരുന്ന അദ്ദേഹം സി. പി, എസ് സംവിധാനത്തിനെതിരെ പോരാടിയിട്ടുണ്ട്.
ഇടയിൽ കോൺഗ്രസ് പാർട്ടി അംഗമായിരുന്ന അദ്ദേഹം  നിലവിൽ ബിജെപി അംഗമാണ്
വെങ്കടേഷ് നേത 2018 ലെ നിയമസഭാ തിരഞ്ഞെടുപ്പിൽ കോൺഗ്രസ് ടിക്കറ്റിൽ മത്സരിച്ച് പരാജയപ്പെടുകയും പിന്നീട് 2019 ലെ ലോക്സഭാ തിരഞ്ഞെടുപ്പിന് മുന്നോടിയായി ബി. ആർ. എസിൽ ചേരുകയും പെദ്ദപ്പള്ളി പാർലമെന്റിൽ നിന്ന് മത്സരിച്ച് ലോക്സഭാ അംഗമായി തിരഞ്ഞെടുക്കപ്പെടുകയും ചെയ്തു.
2024 ഫെബ്രുവരി 6 ന് ന്യൂഡൽഹിയിൽ അഖിലേന്ത്യാ കോൺഗ്രസ് കമ്മിറ്റി ജനറൽ സെക്രട്ടറി കെ. സി. വേണുഗോപാലിന്റെ സാന്നിധ്യത്തിൽ അദ്ദേഹം കോൺഗ്രസ് പാർട്ടി ചേർന്നു.
മൂന്നു മാസത്തിനുശേഷം 2024 ഏപ്രിൽ 29 ന് ഹൈദരാബാദിൽ കേന്ദ്ര ടൂറിസം മന്ത്രി ജി കിഷൻ റെഡ്ഡി സാന്നിധ്യത്തിൽ വെങ്കടേഷ് നേത കോൺഗ്രസ് വിട്ട് ബിജെപിയിൽ ചേർന്നു.
വെങ്കലം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Venkalam
ഭരതന്റെ സംവിധാനത്തിൽ 1993-ൽ പുറത്തിറങ്ങിയ മലയാളചലച്ചിത്രമാണ് വെങ്കലം .
ലോഹിതദാസ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
പി. ഭാസ്കരൻ എഴുതിയ ഗാനങ്ങൾക്ക് രവീന്ദ്രൻ ആണ് സംഗീതസംവിധാനം നിർവ്വഹിച്ചത്.
ലോഹകർമ്മം കുലത്തൊഴിലാക്കിയ മൂശാരി സമുദായവും അവരിൽ മുൻകാലങ്ങളിൽ നിലനിന്നിരുന്ന ബഹുഭർതൃസമ്പ്രദായക്രമവും ആധുനികകാലരീതികളുമായുള്ള സംഘർഷമാണ് ഈ ചലച്ചിത്രത്തിന്റെ ഇതിവൃത്തം.
അഭിനേതാക്കൾ മുരളി – ഗോപാലൻ മനോജ്‌ കെ. ജയൻ – ഉണ്ണികൃഷ്ണൻ മാള അരവിന്ദൻ – അയ്യപ്പൻ ഉർവശി – തങ്കമണി കെ.പി.എ.സി. ലളിത – കുഞ്ഞിപ്പെണ്ണ് ഗാനങ്ങൾ
ഈ ചിത്രത്തിലെ നാലു ഗാനങ്ങളും വളരെ പ്രശസ്തമായിരുന്നു.
കെ.എസ്. ചിത്ര പാടിയ പത്തുവെളുപ്പിന് എന്ന ഗാനത്തിന്റെ പുരുഷശബ്ദത്തിലുള്ള പതിപ്പ് കാസറ്റുകളിൽ ഉൾപ്പെടുത്തിയിരുന്നു.
ചലച്ചിത്രത്തിൽ ഉൾപ്പെടുത്താതിരുന്ന ഈ ഗാനത്തിലൂടെയാണ് ബിജു നാരായണൻ ചലച്ചിത്രപിന്നണിഗാനരംഗത്ത് പ്രശസ്തനായത്.
ഗാനം പാടിയത് രചന സംഗീതം ആറാട്ടു കടവിങ്കൽ ...
കെ.ജെ. യേശുദാസ് , കെ.എസ്. ചിത്ര പി. ഭാസ്കരൻ രവീന്ദ്രൻ ഒത്തിരി ഒത്തിരി .....
കെ.ജെ. യേശുദാസ് , ലതിക പി. ഭാസ്കരൻ രവീന്ദ്രൻ പത്തു വെളുപ്പിന് ....
കെ.എസ്. ചിത്ര പി. ഭാസ്കരൻ രവീന്ദ്രൻ ശീവേലി മുടങ്ങി ......
കെ.ജെ. യേശുദാസ് പി. ഭാസ്കരൻ രവീന്ദ്രൻ പുറത്തേക്കുള്ള കണ്ണികൾ വെങ്കലം ഇന്റർനെറ്റ് മൂവി ഡാറ്റാബേസിൽ വെങ്കലം – മലയാളസംഗീതം.
വെങ്കലയുഗം ഇംഗ്ലീഷ് വിലാസം https://ml.wikipedia.org/wiki/Bronze_Age
ഒരു സംസ്കാരത്തിലെ ഏറ്റവും ആധുനികമായ ലോഹസംസ്കരണം വെങ്കലം ഉപയോഗിച്ചിരുന്ന കാലഘട്ടത്തിനെ ആ സംസ്കാരത്തിന്റെ വെങ്കല യുഗം എന്ന് പറയുന്നു.
ചരിത്രാതീതകാലഘട്ടങ്ങളിൽ ശിലായുഗത്തിനും അയോയുഗത്തിനുമിടയിലുള്ള കാലഘട്ടമാണിത്.
മു 3300- ഓടെ സിന്ധൂ നദീതട സംസ്കാരത്തിൽ ആണ് .
പുരാതന സിന്ധൂ നദീതടത്തിലെ താമസക്കാരായ ഹാരപ്പർ ലോഹനിർമ്മിതിയിൽ പുതിയ വിദ്യകൾ വികസിപ്പിച്ച് ചെമ്പ് , വെങ്കലം , ഈയം , തകരം (ടിൻ) എന്നിവ നിർമ്മിച്ചു.
മെസപ്പൊട്ടേമിയയിൽ വെങ്കലയുഗം ആരംഭിച്ചത് ഏകദേശം 2900 ബി. സിയോടെ ഉറുക് കാലഘട്ടത്തിന്റെ അവസാനമായാണ്.
ആദ്യ സുമേരിയൻ, അക്കാദിയൻ, ആദ്യ ബാബിലോണിയൻ, ആദ്യ അസ്സീറിയൻ എന്നീ കാലഘട്ടങ്ങൾ മെസപ്പൊട്ടേമിയയിലെ വെങ്കലയുഗത്തിൽ ആയിരുന്നു.
വെങ്കലയുഗത്തിനെ മുഖ്യമായും മൂന്നായി തരം തിരിച്ചിരിക്കുന്നു.
തുടക്ക വെങ്കലയുഗം മദ്ധ്യ വെങ്കലയുഗം അന്ത്യ വെങ്കലയുഗം Near East Bronze Age Divisions
The archetypal Bronze Age divisions of the Near East has a well-established triadic clearness of expression.
The period dates and phase ranges are solely applicable to the Near East, because it is not applicable universally.
തുടക വെങ്കലയുഗം (EBA)
3300 - 2100 BC 3300 - 3000 : EBA I 3000 - 2700 : EBA II 2700 - 2200 : EBA III 2200 - 2100 : EBA IV മദ്ധ്യ വെങ്കലയുഗം (MBA) Also, Intermediate Bronze Age (IBA)
2100 - 1550 BC 2100 - 2000 : MBA I 2000 - 1750 : MBA II A 1750 - 1650 : MBA II B 1650 - 1550 : MBA II C അന്ത്യ വെങ്കലയുഗം (LBA)
1550 - 1200 BC 1550 - 1400 : LBA I 1400 - 1300 : LBA II A 1300 - 1200 : LBA II B ( Bronze Age collapse ) ചൈനയിലെ ഷാങ് സാമ്രാജ്യകാലഘട്ടത്തിലെ  (1600–1046 BC) ഒരു പാത്രം.
അവലംബം ↑ Roberts, B.W., Thornton, C.P. and Pigott, V.C. 2009.
Development of Metallurgy in Eurasia .
Antiquity 83, 112-122.
↑ The Near East period dates and phase ranges being unrelated to the bronze chronology of other regions of the world.
↑ Piotr Bienkowski, Alan Ralph Millard (editors).
Dictionary of the ancient Near East.
Page 60.
↑ Amélie Kuhr.
The ancient Near East, c. 3000-330 BC.
വെങ്കടേഷ് കുമാർ
ഒരു ഹിന്ദുസ്ഥാനി സംഗീതജ്ഞനാണ് പണ്ഡിറ്റ് വെങ്കടേഷ് കുമാർ (Pandit M. Venkatesh Kumar) .
1953 ജൂലൈ ഒന്നിന് കർണ്ണാടകയിലെ ബെല്ലാരിയിലെ ലക്ഷ്മിപുരയിൽ ആണ് ഇദ്ദേഹം ജനിച്ചത്.
ഹരിദാസരുടെ ഗാനങ്ങൾ പാടുന്നതിൽ ഇദ്ദേഹം പ്രസിദ്ധനാണ്.
ആദ്യകാലജീവിതവും സംഗീതാഭ്യാസനവും
വെങ്കടേഷ് കുമാറിന്റെ പിതാവ് അന്തരിച്ച ഹൂലെപ്പ ഒരു നാടോടി ഗായകനും തോൽപ്പാവ കളിക്കാരനും ആയിരുന്നു.
1968 ൽ 12 വയസ്സായപ്പോൾ അമ്മാവനായ ബേലഗല്ല വീരണ്ണ വെങ്കടേഷ് കുമാറിനെ ഗഡാഗിലെ വീരേശ്വര പുണ്യാശ്രമത്തിലേക്ക് കൊണ്ടുപോയി.
അതു നടത്തിയിരുന്നത് വീരശൈവ സന്യാസിയും ഹിന്ദുസ്ഥാനി സംഗീതജ്ഞനുമായ പുട്ടരാജ് ഗവായി ആയിരുന്നു.
അടുത്ത 12 വർഷം വെങ്കടേഷ് അവിടെ ഗ്വാളിയോർ ഘരാനയിലും കിരാന ഘരാനയിലും സംഗീതം അഭ്യസിച്ചു.
തന്റെ സംഗീതത്തിൽ ഈ രീതികളെല്ലാം ഉൾപ്പെടുത്തുമ്പോഴും ഇവയ്ടെ ഒക്കെ ഒരു മിശ്രിതമാണ് തന്റെ സംഗീതമെന്നും ബഡേ ഗുലാം അലിഖാന്റെ പാട്യാല ഘരാനയും തന്റെ സംഗീതത്തിൽ ഉണ്ടെന്ന് അദ്ദേഹം പറയുന്നു.
ഗുരു കർണ്ണാടകസംഗീതവും അഭ്യസിച്ചയാളായിരുന്നതിനാൽ അതിന്റെ അംശവും അദ്ദേഹത്തിന്റെ സംഗീതത്തിൽ കാണാം സംഗീതജീവിതം
ആശ്രമത്തിൽ നിന്നും പോന്ന് 14 വർഷം കഴിഞ്ഞ്, 1993 -ലാണ് കുമാറിന് അദ്ദേഹത്തിന് ആദ്യ അംഗീകാരം ലഭിച്ചത്.
പുനെയിൽ നടക്കുന്ന സവായി ഗന്ധർവ സംഗീത മഹോത്സവത്തിലേക്ക് അദ്ദേഹത്തിന് ഭീംസെൻ ജോഷിയിൽ നിന്നും ഒരു ടെലിഗ്രാം ക്ഷണം ലഭിച്ചു.
എന്നിരുന്നാലും, ദേശീയ ഉത്സവ പരിപാടികളിൽ പതിവായിപാടുവാൻ അദ്ദേഹത്തിന് പിന്നെയും പത്തു വർഷത്തോളം കാത്തിരിക്കേണ്ടിവന്നു.
അതിനുശേഷം അദ്ദേഹം പല ദേശീയസംഗീതപരിപാടികളിലും പങ്കെടുത്തു.
1988 മുതൽ ആകാശവാണിയിൽ ഒരു "എ" ഗ്രേഡ് ആർട്ടിസ്റ്റ് ആണ് വെങ്കടേഷ് കുമാർ.
ഭക്തിഗാനത്തിൽ കുമാർ കന്നഡവചന, ദാസരപദം പാടുന്നത് എന്നിവയിൽ ഏറെ പ്രശസ്തിയും നേടിയിട്ടുണ്ട്.
നിരവധി ബഹുമതികളും ക്ലാസിക്കൽ സിഡി ആൽബങ്ങളും അദ്ദേഹത്തിന്റേതായിട്ടുണ്ട്.
ഗുരുവെന്ന രീതിയിൽ
ഒരു അദ്ധ്യാപകനായി, വെങ്കടേഷ് കുമാർ ഒന്നര വർഷം ഗഡഗിനു സമീപം വിജയ് മഹന്തേഷ് ആർട്സ് കോളേജിൽ പഠിപ്പിക്കാൻ തുടങ്ങി.
ഉഡുപ്പിയിലെ മുകുന്ദ കൃപയിലും അദ്ദേഹം പഠിപ്പിച്ചു.
ഗന്ധർവ മഹാവിദ്യാലയയിൽ സംഗീതത്തിൽ ബിരുദാനന്തര ബിരുദം നേടിയിട്ടുണ്ട് അദ്ദേഹം.
കർണാടക സർക്കാറിന്റെ സംഗീതവിദ്യാഭ്യാസരംഗത്തെ സംഗീതഗ്രന്ഥത്തിന്റെ രചന അദ്ദേഹം നിർവ്വഹിച്ചിട്ടുണ്ട്.